Tessy Ebosele

Tessy Ebosele (Maroko, 2002ko uztailaren 28a) nigeriar jatorriko atleta euskalduna da, jauzi hirukoitzean 20 urtez azpiko Munduko txapeldunordea izan dena.

2024ko Udako Olinpiar Jokoetan parte hartuko du.

 Biografia 
Nigeria hegoaldeko Benin City hiritik alde egin eta Europara bidean zihoan familia batean jaio zen Tessy Ebosele Marokon. Urtebete zuela amarekin patera batean sartu eta Iberiar penintsulara iritsi zen. Familia Gasteizen finkatu zen. 

Gasteizko La Blanca klubean hasi zen atletismoa praktikatzen. 2018an bere adineko markak hautsi zituen baina nazionalitaterik ez zuen oraindik eta ez dira baliozkoak. 2020an Donostiako Real Sociedad taldeak fitxatu zuen. 2021eko martxoan Espainiako txapelketan bi domina eskuratu zituen, luzera jauzian zilarrezkoa (6'31m) eta jauzi hirukoitzean brontzezkoa (13'54m), biak ala biak Euskadiko 20 urtez azpiko errekorrak. Urte bereko abuztuaren 20an Nairobin jokatu ziren 20 urtez azpiko Munduko txapelketak eta Tessy Eboselek zilarrezko domina eskuratu zuen jauzi hirukoitzean.

 Palmaresa 
 Txapelketak 
Munduko txapelketak (Sub20)UrteaLekuaDominaProbaMarka2021Nairobi ()jauzi hirukoitza13,63 metro2021Nairobi ()5.aluzera jauzia6'46 metroEuropako txapelketak (Sub23)UrteaLekuaDominaProbaMarka2023Espoo ()luzera jauzia6'63 metroEuropako txapelketak (Sub20)UrteaLekuaDominaProbaMarka2021Tallinn ()luzera jauzia6'63 metroEspainiako txapelketak (Sub20)UrteaLekuaDominaProbaMarka2021Madril ()luzera jauzia6'31 metro2021Madril ()jauzi hirukoitza13,54 metro

 Markak 
Honako hauek dira Tessy Eboseleren marka aipagarrienak:
 jauzi hirukoitza - 13'63 metro (Nairobi, 2021)
 luzera jauzia - 6'63 metro (Tallinn, 2021)
 100 metroko lasterketa - 12.07 segundu (Donostia, 2021)

 Erreferentziak 

Kategoria:Gasteizko kirolariak
Kategoria:Euskal Herriko emakume atletak
Kategoria:Luzera-jauzilariak
Kategoria:Euskal nigeriarrak
Kategoria:2024ko Udako Olinpiar Jokoetako atletak